Valstybinių miškų urėdija

**Valstybinių miškų urėdija** – valstybės įmonė, vykdanti miškų ūkio veiklą valstybiniuose Lietuvos miškuose.

Įkurta sujungus 42 urėdijas, pavaldžias Generalinei miškų urėdijai. Įmonę sudaro 25 regioniniai padaliniai su 192 girininkijomis ir Medelynų padalinys.

## Veikla
Pagrindinė VĮ Valstybinių miškų urėdijos veikla:

* miškotvarka;
* miško įveisimas, atkūrimas ir priežiūra;
* miško sodmenų užauginimas;
* medienos ruoša ir prekyba;
* sanitarinė miško apsauga ir apsauga nuo gaisrų;
* miško kelių priežiūra;
* rekreacinių objektų įrengimas ir priežiūra;
* profesionaliosios medžioklės plotų priežiūra ir medžioklės organizavimas;
* gamtotvarkos priemonių miškuose įgyvendinimas, rūšių ir buveinių apsauga.

## Veiklos rodikliai
Veiklos rodikliai:
* įmonė patikėjimo teise valdo pusę Lietuvos miškų – apie 1,1 mln. hektarų, iš kurių apie 200 tūkst. hektarų yra draustiniai ir kiti saugomi miškai;
* per metus įmonė paruošia apie 3,6 mln. m³ žaliavinės medienos;
* kasmet atkuria apie 9100 hektarų valstybinių miškų ir įveisia apie 600 hektarus naujų;
* per metus išaugina apie 50 mln. vienetų miško sodmenų;
* prižiūri apie 38 200 km miško kelių tinklą.
* prižiūri apie 1150 rekreacinių objektų.

## Renginiai
Inkilų kėlimo šventė „Paukščiai grįžta namo“ – VĮ Valstybinių miškų urėdijos organizuojama kasmetinė šventė, kurios metu 26 įmonės regioniniuose padaliniuose iškeliami inkilai po žiemos grįžtantiems paukščiams.

„Nacionalinis miškasodis“ – LR Aplinkos ministerijos ir VĮ Valstybinės miškų urėdijos iniciatyva kasmet organizuojama miško sodinimo šventė, kurios metu šalies gyventojai ir miškininkai drauge sodina mišką. 2019 m. vykusio renginio metu atsodinta apie 100 ha miško.

„Parsinešk Kalėdas į savo namus“ – Lietuvoje VĮ Valstybinių miškų urėdijos organizuojama Kalėdinė akcija, kurios metu miškininkai dalina eglučių šakas Lietuvos gyventojams. Akcija vykdoma beveik 120 vietų visoje Lietuvoje.

## Regioniniai padaliniai
:''#. Regioninis padalinys (apjungtos miškų urėdijos)
# Anykščių regioninis padalinys (Anykščiai, Utena)
# Biržų regioninis padalinys (Biržai)
# Druskininkų regioninis padalinys (Druskininkai)
# Dubravos regioninis padalinys (Dubrava, Kaunas, Jonava)
# Ignalinos regioninis padalinys (Ignalina, Zarasai)
# Jurbarko regioninis padalinys (Jurbarkas)
# Kazlų Rūdos regioninis padalinys (Kazlų Rūda, Marijampolė)
# Kretingos regioninis padalinys (Kretinga)
# Kuršėnų regioninis padalinys (Kuršėnai, Šiauliai)
# Mažeikių regioninis padalinys (Mažeikiai)
# Nemenčinės regioninis padalinys (Nemenčinė, dalis Vilniaus)
# Panevėžio regioninis padalinys (Panevėžys)
# Prienų regioninis padalinys (Prienai, Alytus)
# Radviliškio regioninis padalinys (Radviliškis, Kėdainiai)
# Raseinių regioninis padalinys (Raseiniai, Tytuvėnai)
# Rokiškio regioninis padalinys (Rokiškis, Kupiškis)
# Šakių regioninis padalinys (Šakiai)
# Šalčininkų regioninis padalinys (Šalčininkai, dalis Vilniaus)
# Šilutės regioninis padalinys (Šilutė)
# Švenčionėlių regioninis padalinys (Švenčionėliai)
# Tauragės regioninis padalinys (Tauragė)
# Telšių regioninis padalinys (Telšiai, Rietavas)
# Trakų regioninis padalinys (Trakai, Kaišiadorys)
# Ukmergės regioninis padalinys (Ukmergė)
# Varėnos regioninis padalinys (Varėna, Valkininkai)

## Nuorodos